Isomira murina

Isomira murina er en skyggebille.

Utseende 
En middelsstor (5-6 millimeter), avlangt-oval, brunlig, spinkel skyggebille. Kroppen er fint hårkledt, fargen varierer fra lyst gulbrunt til mørkbrunt. Antennene er nokså  tynne og nesten så lange som kroppen. Hodet er nokså lite, rundet, pronotum er rundet, bredere enn langt, nesten halvsirkelformet sett ovenfra. Dekkvingene er litt rundede, uten påfallende punktstriper. Beina er slanke og gulbrune. Ulikt mange andre skyggebiller har de et forholdsvis tynt hudpanser og gjerne lyse farger. De kjennes også på at klørne er kamformede, antennene lange og tynne og hodet forholdsvis lite.

Levevis 
Disse billene påtreffes gjerne krypende i vegetasjonen eller på bakken. De kan også ofte finnes på blomster der de spiser pollen.

Utbredelse 
Arten er utbredt over det meste av Europa . I Norge er arten vanlig på Sør- og Østlandet . De norske bestanden vurderes som livskraftig .

Systematisk inndeling  

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien kamskyggebiller, Alleculinae Mulsant, 1856
 Stammen Alleculini
 Understammen Gonoderina
 Slekten Isomira Mulsant, 1856 - i Norge:
 Isomira murina (Linnaeus, 1758)

Referanser

Eksterne lenker 
 

Skyggebiller
Biller formelt beskrevet i 1758
Dyr formelt beskrevet av Carl von Linné